var RecaptchaOptions = { lang : 'lt' }; // // // // Vieša sprendimų paieška Greita paieška Detali paieška Pagalba Pavadinimas: [2024-05-27][nuasmeninta nutartis byloje][T-792-548-2024].docx Bylos nr.: T-792-548/2024 Bylos rūšis: baudžiamoji byla Teismas: Kauno apylinkės teismas Raktiniai žodžiai: Teisiniai terminai: Šalys: Vardas/Pavardė/Pavadinimas Kodas Byloje kaip Lietuvos kalėjimų tarnyba Pravieniškių 1-asis kalėjimas 288697120 bausmę/baudž.poveikio priemonę vykdančios institucijos atstovas Kategorijos: Baudžiamojo proceso bendrosios nuostatos Baudžiamojo proceso bendrosios nuostatos Nuosprendis, nutartis (BPK 29, 31, 41 str. ir kt. str.) Nuosprendis, nutartis (BPK 29, 31, 41 str. ir kt. str.) Lygtinio paleidimo iš pataisos įstaigos komisijos nutarimo taikyti nuteistajam lygtinį paleidimą iš pataisos įstaigos tvirtinimas (BPK 360 str.) BAUDŽIAMOJO PROCESO TEISĖ BAUDŽIAMOJO PROCESO TEISĖ Nuosprendžio ir nutarties vykdymas Procesiniai dokumentai Procesiniai dokumentai Lygtinis paleidimas iš pataisos įstaigų (BPK 360 str.) ﻿ Byla Nr. T-792-548/2024 Teisminio proceso Nr. 1-01-39870-2016-9 Procesinio sprendimo kategorijos: 2.5.14.1; 2.1.10.1 &nbsp;&nbsp; &nbsp;(S) &#xa0; &nbsp;&nbsp; &nbsp;&nbsp; &#xa0; KAUNO APYLINKĖS TEISMAS &#xa0; N U T A R T I S &#xa0; 2024 m. gegužės 23 d. Kaišiadorys &#xa0; Kauno apylinkės teismo Kaišiadorių rūmų teisėjas Ričardas Juodis, rašytinio proceso tvarka &nbsp; išnagrinėjo Lygtinio paleidimo iš laisvės atėmimo vietų įstaigos komisijos Pravieniškių ( duomenys &nbsp; neskelbtini ) &nbsp; kalėjime nutarimo dėl lygtinio paleidimo iš laisvės atėmimo vietų įstaigos taikymo nuteistajam T. S. patvirtinimo klausimą. &#xa0; Teismas &#xa0; n u s t a t ė : &#xa0; Lygtinio paleidimo iš laisvės atėmimo vietų įstaigos komisijos Pravieniškių ( duomenys &nbsp; neskelbtini ) &nbsp; kalėjime (toliau – ir Komisija) 2024 m. balandžio 15 d. priimtu nutarimu Nr. RV-22-3677 nutarta taikyti nuteistajam T. S. gimusiam ( duomenys &nbsp; neskelbtini ) , lygtinį paleidimą iš laisvės atėmimo vietų įstaigos neatlikus 1 metų 11 dienų (skaičiuojant Komisijos posėdžio, kuriame svarstytas lygtinio paleidimo klausimas, dieną, tai yra 2024 m. balandžio 11 d.) laisvės atėmimo bausmės pagal Lietuvos Respublikos bausmių vykdymo kodekso (toliau – ir BVK) 82 straipsnio 1 dalies 2 punktą, kadangi atlikus pakartotinio nusikalstamo elgesio rizikos vertinimą pagal „ OASys “ metodiką išlieka vidutinė pakartotinio nusikalstamo elgesio rizika, tačiau stebimos nuosekliai vykdomos teigiamos nuteistojo iniciatyvos, pastangos ir konkretūs rezultatai, siekiant minėtą riziką valdyti, stebima rizikos mažėjimo dinamika. Vertinant nuteistojo pažangą bausmės atlikimo metu nuteistasis motyvuotai tęsia darbinę veiklą laisvės atėmimo vietos įstaigoje, turi tinkamas gyvenimo sąlygas laisvėje, palaiko socialinius ryšius su artimaisiais, neišsako kriminalinį elgesį palaikančių nuostatų, pastaruoju metu stengiasi vadovautis bendrai priimtinomis vertybėmis bei išreiškia poreikį tinkamai save realizuoti visuomenėje, aktyviai dalyvauja socialinės reabilitacijos programose bei pozityvaus užimtumo priemonėse. Šiuo metu nuteistojo elgesys bausmės atlikimo metu nuoseklus ir nukreiptas elgesio koregavimui teigiama linkme. Nuteistojo pataisos procesas vyksta pakankamai sklandžiai, nuteistasis deda pastangas siekdamas sistemingos integracijos į visuomenę, apie savo tikslus kalba pakankamai konkrečiai, nurodo planuojantis dirbti, padėti močiutei buityje, žmonai. Sistemingai gaunami paskatinimai už gerą darbą ir elgesį patvirtina, kad nuteistasis šiuo metu nepriekaištingą elgesį rodo stabiliai ir nepertraukiamai. Asmuo suvokia būtinybę laikytis įstatymų bei nustatytų taisyklių tam, kad galėtų tinkamai prisitaikyti visuomenėje. Komisijos nuomone, visos šios aplinkybės sudaro pagrindą lygtinio paleidimo taikymui. T. S. nuteistas Kauno apylinkės teismo 2017 m. liepos 5 d. pagal Lietuvos Respublikos baudžiamojo kodekso (toliau – ir BK) &nbsp;178 straipsnio 1 dalį paskirta 60 parų arešto. Vadovaujantis BK 64 1 &nbsp;straipsnio 1, 2 dalimis bausmė sumažinta trečdaliu – galutinė bausmė 40 parų arešto. Kauno apylinkės teismo pagal BK 180 straipsnio 1 dalį , 180 straipsnio 1 &nbsp;dalį. Vadovaujantis BK 63 straipsnio 9 dalimi šiuo nuosprendžiu paskirtą bausmę subendrinti su 2017 m. liepos 5 d. nuosprendžiu paskirta bausme – 1 metai 7 mėnesiai laisvės atėmimo. Kauno apygardos teismo 2018 m. gegužės 22 d. nuosprendžiu pagal BK 180 straipsnio 1 dalį, 135 straipsnio 2 dalies 9 punktą, vadovaujantis BK 63 straipsnio 1, 2 dalimis, 5 dalies 1, 2 punktais jam paskirta 7 metų laisvės atėmimo bausmė. Vadovaujantis BK 63 straipsnio 1, 2, 9 dalimis, 5 dalies 1, 2 punktais, paskirta bausmė subendrinta su Kauno apylinkės teismo 2017 m. gruodžio 29 d. nuosprendžiu paskirta bausme – galutinė bausmė 7 metai laisvės atėmimo. Bausmės pradžia – 2018 m. gegužės 22 d., pabaiga – 2025 m. balandžio 22 d. Anksčiau teistas. Kauno apygardos prokuratūros Marijampolės apylinkės prokuratūros prokurorė Lina Bingelienė &nbsp;teismui pateiktu atsiliepimu prašo Komisijos nutarimo netvirtinti. Komisijos nutarimas taikyti nuteistajam T. S. lygtinį paleidimą iš laisvės atėmimo vietų įstaigos tvirtintinas. BVK 82 straipsnio 1 dalis numato, jog nuteistieji, kurių nusikalstamo elgesio rizika žema arba kurie padarė akivaizdžią pažangą ją mažindami, išskyrus šio straipsnio 2 dalyje nurodytus nuteistuosius, gali būti lygtinai paleisti iš laisvės atėmimo vietų įstaigos atlikę tokią bausmės dalį: 1) vieną trečdalį paskirtos laisvės atėmimo bausmės – asmenys, nuteisti už nusikaltimus, padarytus dėl neatsargumo, taip pat nepilnamečiai ir kiti nuteistieji, kuriems paskirta bausmė neviršija ketverių metų laisvės atėmimo; 2) pusę paskirtos laisvės atėmimo bausmės – nuteistieji, kuriems paskirta bausmė viršija ketverius metus, bet neviršija dešimt metų laisvės atėmimo; 3) du trečdalius paskirtos laisvės atėmimo bausmės – nuteistieji, kuriems paskirta bausmė viršija dešimt metų, bet neviršija dvidešimt penkerių metų laisvės atėmimo. Taigi, iš šių įstatyminių nuostatų aiškiai matyti, jog BVK yra nustatyti formalusis ir materialusis pagrindai (sąlygos) lygtiniam paleidimui, kuriems egzistuojant, nuteistam asmeniui gali būti taikomas lygtinis paleidimas iš laisvės atėmimo vietų įstaigos. Formalusis pagrindas lygtinio paleidimo iš laisvės atėmimo vietų įstaigos taikymui yra minimalios laisvės atėmimo bausmės dalies atlikimas. Materialusis pagrindas lygtiniam paleidimui yra žema nusikalstamo elgesio rizika arba akivaizdi pažanga mažinant nusikalstamo elgesio riziką. Pažymėtina, jog lygtinio paleidimo taikymas yra išimtinė teismo teisė, šis institutas nėra bendrą bausmės atlikimo tvarką reglamentuojantis ir taikomas tik tuo atveju, kai visų nuteistąjį charakterizuojančių aplinkybių visuma, jas vertinant formalaus ir materialaus pagrindų kontekste, leidžia teismui spręsti, kad nuteistasis savo nusikalstamą elgesį jau yra pakeitęs tiek, kad paleistas lygtinai neabejotinai laikysis įstatymų ir nenusikals. Sutinkamai su Komisijos nutarime išdėstytomis aplinkybėmis, šiuo metu jau egzistuoja formalusis pagrindas lygtinio paleidimo taikymui, tai yra nuteistasis yra atlikęs privalomai atliktiną bausmės dalį pagal BVK 82 straipsnio 1 dalies 2 punktą, tačiau kaip minėta aukščiau, vien šios sąlygos egzistavimas nesudaro pagrindo taikyti lygtinio paleidimo institutą nuteistajam. Kaip matyti iš aukščiau aptarto teisinio reguliavimo, reikalinga nustatyti ir materialaus pagrindo egzistavimą, norint įvertinti lygtinio paleidimo instituto taikymo pagrįstumą. Iš Socialinio tyrimo išvados matyti, kad nuteistojo atžvilgiu buvo atliktas pakartotinio nusikalstamo elgesio vertinimas pagal ,, OASys “ metodiką, kurio metu buvo nustatyta, jog T. S. pakartotinio nusikalstamo elgesio rizika vis dar išlieka vidutinė su nuosekliomis mažėjimo tendencijomis , tačiau f iksuojama akivaizdi nuteistojo pažanga, stebimos nuosekliai vykdomos teigiamos nuteistojo iniciatyvos, pastangos ir konkretūs rezultatai, siekiant minėtą riziką valdyti. Bausmės atlikimą tęsia atviro tipo bausmės atlikimo vietoje, kur buvo perkeltas nustačius akivaizdžią daromą pažangą bausmės atlikimo metu. Taip pat socialinio tyrimo išvadoje yra nurodyti apsauginiai kriminogeniniai veiksniai, mažinantys nuteistojo nusikalstamą elgesį – teigiama darbinė motyvacija; socialinių ryšių palaikymas; šiuo metu reiškiamos palankios nuostatos savęs realizavimui socialiai priimtinais būdais laisvėje, nors ir nustatomi dinaminiai kriminogeniniai veiksniai, didinantys nuteistojo nusikalstamą elgesį, tačiau pažymėtina, kad per visą bausmės atlikimo laikotarpį nuteistojo nusikalstamo elgesio rizika buvo valdoma – nuteistasis dirba, dalyvauja pozityvaus užimtumo priemonėse ir psichologų organizuojamuose užsiėmimuose, dalyvauja resocializacijos procese, siekia asmeninio tobulėjimo, vykdo resocializacijos plane numatytas priemones ir lygtinio paleidimo komisijos rekomendacijas, iš trumpalaikių išvykų grįžta laiku, ir tai leidžia spręsti, jog nuteistojo daroma pažanga siekiant maksimaliai koreguoti savo elgesį teigiamos dinamikos link yra akivaizdi, ir nuteistasis pataisos procesą gali tęsti nebūdamas struktūruotoje aplinkoje. Iš socialinio tyrimo išvados matyti, kad nuteistasis išėjęs į laisvę neturės problemų dėl gyvenamos vietos bei jos pastovumo. Bausmės atlikimo metu nuteistasis išreiškia teigiamą darbinę motyvaciją - atvykęs į laisvės atėmimo vietų įstaigą sutiko dirbti administracijos siūlomą darbą, šiuo metu dirba, ir nors lygtinio paleidimo atveju neturi patvirtinęs įsidarbinimo galimybės, tačiau aukšta nuteistojo darbinė motyvacija suponuoja išvadą, jog nuteistasis intensyviai ieškos galimybės įsidarbinti. Pažymėtina, kad bausmės atlikimo metu nuteistasis yra ne kartą skatintas būtent už gerus darbo rezultatus. Teismas atkreipia dėmesį, kad nuteistasis dirba ir turi pinigų kasdienėms išlaidoms, taip pat dengia turimus įsiskolinimus. Įkalinimo įstaiga pateikia duomenis, kad anksčiau buvo gavusi vykdomuosius dokumentus 503,38 Eur sumai, šis įsiskolinimas buvo apmokėtas, taip pat buvo apmokėtas Kauno teritorinės ligonių kasos pateiktas ieškinys dėl žalos atlyginimo 362,95 Eur. Nuteistasis ėmėsi aktyvių veiksmų ir kreipėsi į Kauno apygardos teismą prašydamas nurodyti rekvizitus sąskaitos į kurią turėtų būti pervedamas 5000 Eur ieškinys, kuris buvo priteistas solidariai. Šie faktai suponuoja išvadą, kad nuteistais ne tik nori ir stengiasi dengti, tačiau realiai dengia turimus įsiskolinimus. Atkreiptinas dėmesys, jog nuteistasis siekdamas profesinio ir asmeninio tobulėjimo įgijo vidurinį išsilavinimą , o atvykęs į pataisos namus – įsidarbino ir dirba iki šiol. Struktūrizuotoje aplinkoje 12 kartų skatintas, 7 kartus yra pažeidęs įstaigos vidaus tvarkos taisykles, tačiau paskutinis pažeidimas fiksuotas 2021 m. rugpjūčio 10 d. (Lietuvos Kalėjimų tarnybos Pravieniškių 1-ojo kalėjimo 2024 m. kovo 19 d. pažyma apie nuteistojo pažeidimus ir paskatinimus Nr. RV-22-2830). Apibendrinant galima teigti, kad nors elgesys laisvės atėmimo metu nebuvo išimtinai nuosekliai teigiamas, tačiau asmuo pastaruoju metu aiškiai vadovaujasi bendrai priimtinomis vertybėmis bei išreiškia poreikį tinkamai save realizuoti visuomenėje. Pažymima, kad sprendžiant lygtinio paleidimo klausimą, būtina nustatyti akivaizdžią nuteistojo pažangą mažinant savo nusikalstamo elgesio riziką laisvės atėmimo vietų įstaigoje, kuri turi būti akivaizdi ir įtikinanti, kad bausmės tikslai šiuo metu jau yra pasiekti ir kad jis jau būdamas lygtinai paleistas nebenusikals ir nedarys naujų teisės pažeidimų. Tai reiškia, jog būtent nuteistojo elgesys laisvės atėmimo vietų įstaigoje, jo požiūris į padarytą nusikalstamą veiką, pasekmes, siekis taisytis, požiūris į visuotinai priimtinas elgesio taisykles, taikomus apribojimus, draudimus, taisyklių laikymąsi, su kuriais neišvengiamai susijęs lygtinis paleidimas, turi suponuoti išvadą, manymą, kad nuteistasis pasitaisė, jis gerbia visuotinai priimtinas elgesio taisykles, siekia jų laikytis ir taip elgtis, jo požiūris į taikomas pataisymo priemones, draudimus ir apribojimus yra pozityvus ir geranoriškas. Teismo nuomone, stebint rizikos mažėjimą atitinkamose vertinimo srityse, yra pakankamas, kad būtų galima konstatuoti pažangą mažinant nusikalstamo elgesio riziką. Vertinant likusią neatliktą bausmės dalį, teismas pažymi, kad nuteisto asmens lygtinis paleidimas nėra visiškas atleidimas nuo paskirtos bausmės, kadangi lygtinai paleistas asmuo yra prižiūrimas ir stebimas, jam nustatomi įpareigojimai ir draudimai, kurių pažeidimai gali nulemti lygtinio paleidimo taikymo panaikinimą ir asmens grąžinimą į laisvės atėmimo vietų įstaigą laisvės atėmimo bausmei atlikti. Įvertinus išdėstytus duomenis, nuteistojo nustatytus riziką nusikalsti mažinančius veiksnius ir kitas jį teigiamai charakterizuojančias aplinkybes, teismas sprendžia, kad T. S. yra pakankamai pakeitęs savo elgesį teigiama linkme, nustatytos aplinkybės sudaro pagrindą manyti, kad jis laikysis įstatymų ir nenusikals, todėl gali būti lygtinai paleistas iš laisvės atėmimo vietų įstaigos (BVK 82 straipsnio 1 dalis). &#xa0; Vadovaudamasis Lietuvos Respublikos bausmių vykdymo kodekso 82 straipsnio 1 dalies 3 punktu, Lietuvos Respublikos baudžiamojo proceso kodekso 360 straipsnio 1, 2 dalimis, teismas &nbsp; n u t a r i a : &nbsp;&nbsp;&nbsp;&nbsp;&nbsp;&nbsp;&nbsp;&nbsp; patvirtinti Lygtinio paleidimo iš laisvės atėmimo vietų įstaigos komisijos Pravieniškių ( duomenys &nbsp; neskelbtini ) &nbsp; kalėjime 2024 m. balandžio 15 d. nutarimą Nr. RV-22-3677 taikyti nuteistajam T. S. lygtinį paleidimą iš laisvės atėmimo vietų įstaigos. Nutartis per 7 dienas nuo jos nuorašo įteikimo dienos gali būti skundžiama Kauno apygardos teismui, skundą paduodant per Kauno apylinkės teismo Kaišiadorių rūmus. &#xa0; Teisėjas &nbsp;&nbsp;&nbsp;&nbsp;&nbsp;&nbsp;&nbsp;&nbsp; &nbsp;&nbsp;&nbsp;&nbsp;&nbsp;&nbsp;&nbsp;&nbsp; &nbsp;&nbsp;&nbsp;&nbsp;&nbsp;&nbsp;&nbsp;&nbsp; &nbsp;&nbsp;&nbsp;&nbsp;&nbsp;&nbsp;&nbsp;&nbsp; &nbsp;&nbsp;&nbsp;&nbsp;&nbsp;&nbsp;&nbsp;&nbsp; &nbsp;&nbsp;&nbsp;&nbsp;&nbsp;&nbsp;&nbsp;&nbsp; &nbsp;&nbsp;&nbsp;&nbsp;&nbsp;&nbsp;&nbsp;&nbsp; &nbsp;&nbsp;&nbsp;&nbsp;&nbsp;&nbsp;&nbsp;&nbsp; &nbsp;&nbsp;&nbsp;&nbsp;&nbsp;&nbsp;&nbsp;&nbsp; &nbsp;&nbsp;&nbsp;&nbsp;&nbsp;&nbsp;&nbsp;&nbsp; Ričardas Juodis &#xa0; //